Държавен вестник, бр. 32, 2011 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  32
ция, в който оръжията се записват с точното 
наименование на вид, марка, модел, калибър, 
серия и номер и/или уникална маркировка.
Чл. 52. (1) Негодните оръжия се трансфор­
мират в метални отпадъци, придобити по ме­
ханичен начин, и се претопяват в присъствието 
на комисията по чл. 50.
(2) При необходимост и по преценка на 
комисията по чл. 50 подлежащите на бракуване 
оръжия се разглобяват, като годните части се 
трансформират в резервни и се заприходяват. 
Чл. 53. Взривните вещества, пиротехниче­
ските изделия и боеприпасите се унищожават 
чрез взривяване, изгаряне или чрез утилизация.
Чл. 54. (1) Боеприпаси, взривни вещества 
и пиротехнически изделия, невзривили се при 
учебно-бойни стрелби, се унищожават на място 
от специално назначени полигонни групи.
(2) Боеприпаси, взривни вещества и пиро­
технически изделия, опасни за съхранение и 
транспортиране, се унищожават на близки по­
лигони или на специално оборудвани подривни 
площадки при стриктно спазване на изисква­
нията за безопасност при този вид дейности.
(3) За изпълнение на дейностите по ал. 1 и 
2 при необходимост могат да бъдат привличани 
външни специалисти с оглед пълно и точно 
спазване на действащото законодателство за 
опазване на околната среда.
Чл. 55. (1) Утилизацията на боеприпаси се 
възлага съгласно Закона за обществените по­
ръчки и подзаконовите актове по прилагането 
му. Тя се извършва в обекти, отговарящи на 
изискванията за безопасност и охрана, и при 
спазване изискванията на действащото зако­
нодателство за опазване на околната среда.
(2) Използваните технологии в обектите по 
ал. 1 трябва да осигурят:
1. комплексност на преработката на бое­
припасите и техните компоненти;
2. необратимост на процеса на утилизация;
3. обработка на всички елементи на бое­
припасите;
4. безопасност на процесите на утилизация;
5. икономическа ефективност;
6. ефективен и надежден мониторинг на 
опазване на околната среда.
(3) В процедурите по утилизация на боепри­
паси могат да участват лица, които притежават 
разрешение за производство на боеприпаси 
съгласно чл. 151, ал. 3 ЗОБВВПИ.
(4) Лицата по ал. 3 трябва да представят 
технологични карти за всички номенклатури 
боеприпаси, подлежащи на утилизация по съ­
ответната процедура. 
Г л а в а  с е д м а
КОНТРОЛ ВЪРХУ ДЕЙНОСТИТЕ С ОРЪ­
ЖИЯ, БОЕПРИПАСИ, ВЗРИВНИ ВЕЩЕСТВА 
И ПИРОТЕХНИЧЕСКИ ИЗДЕЛИЯ
Чл. 56. Ръководителите на основните струк­
тури на МВР чрез началниците на подчинените 
им структури, комисии и длъжностни лица 
осъществяват пряк контрол по извършването 
на дейностите с ОБВВПИ за текущо доволст­
вие и ведомствените военновременни запаси 
в подчинените им структури. 
Чл. 57. Дирекция „УССД“ – МВР, извърш­
ва контрол във всички структури на МВР 
по дейностите с ОБВВПИ за текущо до­
волствие.
Чл. 58. Главна дирекция „Пожарна безо­
пасност и защита на населението“ на МВР 
контролира съхраняването и транспортирането 
на ОБВВПИ с автомобилен транспорт, из­
вършването на технически прегледи и даването 
на експертна оценка за техническа годност 
на ведомствените военновременни запаси от 
ОБВВПИ.
ДОПЪЛНИТЕЛНА РАЗПОРЕДБА 
§ 1. По смисъла на наредбата:
1. „Боеприпаси, взривни вещества и пиро­
технически изделия с изтекъл срок на годност“ 
са бойни, халосни и инженерни припаси, 
взривни вещества и пиротехнически средства, 
на които е изтекъл срокът на годност, през 
който са годни за дългосрочно безопасно 
съхраняване и готови за бойно използване 
по предназначение.
2. „Щатна опаковка“ е специално проекти­
рана и произведена опаковка за съхраняване 
и транспортиране на дадена номенклатура 
ОБВВПИ.
3. „Опасни за бойно използване и дълго­
срочно съхраняване“ са невзривили се стреляни 
боеприпаси, гранати и реактивни снаряди; били 
под въздействие на взрив, пожар или авария, 
паднали от височина над 3 м в опаковка и 
под 1 м без опаковка с видими следи от удар 
по корпуса и взривателя; гранати с поставени 
в тях запалки; взривни вещества с поставени 
капсул-детонатори или видимо изменени по­
ради настъпили механични повреди и физико-
химични изменения.
4. „Боеприпаси, взривни вещества и пи­
ротехнически изделия, забранени за стрелба“ 
са тези, които при проведени полигонни и/
или лабораторни изпитания с тях са показали 
резултати, неотговарящи на изискванията на 
техническата документация. 
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Наредбата се приема на основание 
чл. 2, ал. 2 от Закона за оръжията, боеприпа­
сите, взривните вещества и пиротехническите 
изделия.
§ 3. В 6-месечен срок след влизането в 
сила на наредбата министърът на вътрешните 
работи утвърждава вътрешни правила за екс­
плоатация на ОБВВПИ в Министерството на 
вътрешните работи.